বিজয় সিং

বিজয় সিং (জন্ম: ১০ মে ১৯৬২) ভারতের উত্তর প্রদেশের মজঃফরনগর জেলার একজন দুর্নীতিবিরোধী আন্দোলনকারী। ১৯৯৬ সালের ফেব্রুয়ারি মাস থেকে তিনি সরকারি জমির  অবৈধ দখলদারির বিরুদ্ধে ধরনা আন্দোলন করে চলেছেন। লিম্কা বুক অব রেকর্ডস সহ বিভিন্ন রেকর্ড বইয়ে এই ধরনের দীর্ঘতম প্রতিবাদ হিসেবে তার কর্মকাণ্ড লিপিবদ্ধ হয়েছে। ২০২৪ সালের ২৬শে ফেব্রুয়ারী তিনি আন্দোলনের ২৮ বছর পূর্ণ করেছেন  এই আন্দোলনকে গুগল দীর্ঘতম প্রতিবাদ হিসেবে চিহ্নিত করেছে।  এর আগে, বিশ্বের প্রথম দীর্ঘতম ধর্মঘট ছিল হোয়াইট হাউসের সামনে উইলিয়াম থমাসের। 

 দুর্নীতি বিরোধী আন্দোলন 

alt=|থাম্ব|আন্দোলনের স্থান, ডিএম অফিস, মুজঃফরনগর (উত্তরপ্রদেশ, ভারত)
বিজয় সিং এক ক্ষুধার্ত শিশুকে রুটির জন্য কাঁদতে কাঁদতে তার মাকে প্রতিবেশীর কাছ থেকে আটা আনতে বলতে দেখে দূর্নীতি সম্পর্কে চিন্তাভাবনা শুরু করেন। তিনি তার গ্রামে জমির মালিকানা নিয়ে গবেষণা শুরু করেন এবং দেখতে পান যে চার হাজার বিঘা গ্রাম পরিষদের জমি অবৈধভাবে দখল হয়ে রয়েছে। বিজয় অবৈধ দখলদারিত্বের বিরুদ্ধে কাজ চালিয়ে যাওয়ার জন্য শিক্ষক পদ থেকে পদত্যাগ করেন। 

সিং প্রশাসনের কাছে স্মারকলিপি জমা দেন এবং ১৯৯৫ সালে সরকার তদন্তটি বিভাগীয় কমিশনারের কাছে হস্তান্তর করে। তার নেতৃত্বে, কর্মকর্তাদের একটি দল বিষয়টি নিয়ে তদন্ত শুরু করে এবং অবৈধ দখলদারির অভিযোগ সত্য বলে প্রমাণিত হয়। তবে, জড়িতদের বিরুদ্ধে কোনও ব্যবস্থা নেওয়া হয়নি। বিজয়  ১৯৯৬ সালের ২৬শে ফেব্রুয়ারী মুজঃফরনগরের জেলা ম্যাজিস্ট্রেট অফিসের সামনে তার প্রতিবাদ শুরু করেন, দরিদ্রদের জন্য জমিটি মুক্ত করার দাবিতে যাতে তা জনসাধারণের উন্নয়নে ব্যবহার করা যায়। 

 আন্দোলনের ফলাফল 
২০০৮ সালে তৎকালীন মুখ্য স্বরাষ্ট্রসচিব জেএন চেম্বার বিষয়টি সম্পর্কে অবহিত হয়ে স্থানীয় প্রশাসনকে এই বিষয়ে ব্যবস্থা নেওয়ার নির্দেশ দিয়েছিলেন। জেলাশাসক আর রমেশ কুমারের নেতৃত্বে প্রশাসনিক দল গ্রামটি পরিদর্শন করে ৩০০ বিঘা অবৈধভাবে দখলকৃত জমি মুক্ত করে। দখলদারদের বিরুদ্ধে ১৩৬টি মামলা দায়ের করা হয়। তদন্তে এখন পর্যন্ত ৩২০০ বিঘা জমি দখলের প্রমাণ পাওয়া গেছে। 

এছাড়াও, মুজঃফরনগর জেলায়, পুরকুয়াজি এলাকায় ১২৫০ বিঘা জমি এবং রামরাজ ও ভোপা এলাকায় ৫০০০০ বিঘা জমি অবৈধ দখলমুক্ত করা হয়েছে। জড়িত থাকার অভিযোগে ছয়জন রাজস্ব কর্মচারী কারাগারে রয়েছেন।[ তথ্যসূত্র প্রয়োজন ]

 লখনউ পদযাত্রা 

ডান|থাম্ব|লখনউয়ের মাঝপথে
ডান|থাম্ব|বৈঠকের পর মুখ্যমন্ত্রীর বাসভবনে বিজয় সিং
৩০শে মার্চ ২০১২ তারিখে, বিজয় উত্তরপ্রদেশের রাজধানী মুজঃফরনগর থেকে লখনউ পর্যন্ত পদযাত্রা শুরু করেন। তিনি ১৯ দিনে ৬০০ কিলোমিটার হাঁটেন। তার উদ্দেশ্য ছিল রাজ্যের মুখ্যমন্ত্রী অখিলেশ যাদবের সাথে দেখা করা এবং সরকারি জমিতে অবৈধ দখল সম্পর্কে জনসচেতনতা বৃদ্ধি করা।
 তথ্যসূত্র 

বিষয়শ্রেণী:গান্ধীবাদী
বিষয়শ্রেণী:ভারতীয় মানবাধিকার কর্মী
বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশের সক্রিয়কর্মী
বিষয়শ্রেণী:ভারতীয় দুর্নীতিবিরোধী সক্রিয়কর্মী
বিষয়শ্রেণী:ভারতীয় নাগরিক অধিকার কর্মী
বিষয়শ্রেণী:মজঃফরনগর জেলার ব্যক্তি